بو ایل ایلکی کئچیریلن "ارضروم تورک اویون‌لاری فستیوا‌لی" چرچیوه‌سینده حیاتا کئچیریلن آتلی نیزه، آتلی اوخچولار، کؤکبؤرو گؤستری‌لری دقت چکدی.
دونیا اتنوسپور کونفدراسیونو، تورکیه عنعنوی ایدمان نوع‌لری فدراسیونو، اوخچو‌لار فوندو، م.ن.گ آلیش وئریش و یاشام مرکزی ایله ارضروم بؤیوکشهر بلدیه‌سی امکداش‌لیقلا ارضروم-آشکالا یولونون 6-جی کیلومترینده خصوصی اولا‌راق حاضیرلانان 120 مین مترمربعلیک ساحه‌ده حیاتا کئچیریلن فستیوالین ایکینجی گونونده ده آتلی نیزه، آتلی اوخاتما، کؤکبؤرو گؤستری‌لری‌نه یاناشی، کاراکوجاک گولش‌لری و بیر چوخ عنعنوی ایدمان نوعو یاریش‌لار کئچیریلیب.
اویون میدانچا‌لاری، اوبا ساحه‌لری، توی چادیرلاری، آتلی نیزه میدانچا‌لاری و چادیر ائولرین قاتیلدیغی فستیوال ساحه‌سینده قوناق‌لار اوچون ارضروما عایید ال صنعت‌لری و شهرین یئرلی خؤرک نوع‌لری‌نین تقدیمات‌لاری کئچیریلیب.
ارضروم‌لو دمیرچی اوستاسی داوود تان ین آتشده قیزاران دمیری ال و دیلینه سوره‌رک ائتدیگی میتینگ وطنداش‌لاردان بؤیوک رغبت توپلاییب.
تورکیه عنعنوی ایدمان نوع‌لاری فدراسیونونون فخری صدری پروفسور دوکتور آلپ آسلان جیلان، ژورنالیست‌لره، فستیوالدا کئچیریلن ایدمان تدبیرلری‌نین اؤنملی بیر قیسمی‌نین کئچمیشده اورتا آسیادا تورک مدنیتینده تحصیل مقصدلی گؤرولن تدبیرلر اولدوغونو دئدی.
مدنیتین اصلینده یاشایان شئی اولدوغونو بیل‌دیرن جیران، "تورک میللتی هر آن ساواشا حاضیر اولماق اوچون، ساواشا باشقا واخت‌لاردا عنعنوی ایدمان نوع‌لری ایلنجه‌یه چئویرمکله مشق‌لرینی داوام ائتدیرمیش‌لر. اگر سیز اؤز مدنیتینیزی یاشاتمازسانیز گله‌جک نسیل‌لره چاتدیراجاقسینیز هئچ بیر شئی اولماز." دئیه دانیشدی.
فستیوال بوگونکو تدبیرلر ایله باشا چاتا‌جاق.
